La UV signa un conveni amb l’Associació de Conservadors i Restauradors d’Espanya (ACRE) per facilitar les tasques de recuperació patrimonial post dana

## La UV signa un conveni amb l’Associació de Conservadors i Restauradors d’Espanya (ACRE) per facilitar les tasques de recuperació patrimonial post dana

Membres d'ACRE treballen en el projecte Salvem les Fotos d'Algemesí.

La Universitat de València ha signat recentment un conveni de col·laboració amb l’Associació de Conservadors i Restauradors d’Espanya (ACRE). Aquest conveni marc promou la cooperació en els camps de l’ensenyament i de la recerca entre totes dues entitats i facilitarà la cooperació d’ACRE en els programes d’ajuda i recuperació post DANA impulsats per la Universitat de València, en l’àmbit de Patrimoni.

La Universitat de València, a través de diferents grups d’investigació compta amb una tradició de recerca i estudi sobre salvaguarda i rescat de patrimoni en contextos molt plurals, que inclouen les situacions d’emergència i ha quedat evidenciat en diferents accions impulsades per aquesta institució en 2024 en el marc dels efectes causats per la dana, del passat 29 d’octubre, sobre el patrimoni cultural. En l’àmbit s’han impulsat tres programes: ‘Salvem les Fotos’, per a rescatar els àlbums i fotografies danyades per la dana, contribuint així a la salvaguarda d’aquesta memòria familiar i col·lectiva; un programa de recuperació d’art contemporani i un altre de preservació del patrimoni musical danyat. A més, ‘Salvem les Fotos’ ha afavorit la identificació d’un ampli patrimoni domèstic que també ha estat afectat per la dana, com a cartes i postals de temps de la Guerra Civil, entre altres béns de gran valor per a les famílies damnificades.

Entre les múltiples línies de col·laboració que possibilita aquest conveni, destaquen, entre altres accions: articular i integrar activitats, projectes i programes executats mitjançant la recerca, conservació, restauració, ús social per fer valdre el Patrimoni Cultural; donar facilitats per al desplaçament, mobilitat i estada de la direcció i equip professional de totes dues entitats; intercanvis de capacitacions tècniques per a la intervenció en patrimoni fotogràfic, pictòric, ceràmics o documental; desenvolupament d’activitats de col·laboració acadèmica, tant en programes específics de formació al llarg de la vida, microcredencials i en els títols oficials de la UV, i col·laboració en l’àmbit d’exposicions sobre patrimoni.

**Un milió de fotografies de 800 famílies i una xarxa en creixement**

La Xarxa de les **5 universitats públiques valencianes**, la **Diputació de València (Museu L’ETNO)**, el **Grup Espanyol de Conservació (GeIIC–ICOM), l’Associació de Conservadors i Restauradors d’Espanya (ACRE), la Mancomunitat de l’Horta Sud, la Xarxa de Museus Comarcals de l’Horta Sud**, molts ajuntaments localitzats en les zones afectades, com el d’**Utiel**,  **Centres d’Art Contemporani (ESART d’Algemesí)** i empreses com **CANON** i **Hofmann**, entre altres entitats i col·lectius conformen el projecte ‘Salvem les Fotos’, en constant creixement. Això ha permés que els arxius fotogràfics, en procés de rescat, ja superen el milió de fotografies aportades per més de 800 famílies.

A més de les aliances interinstitucionals citades (interuniversitàries, interinstitucionals, locals, autonòmiques, nacionals i internacionals), aquest projecte continua ampliant la seua xarxa de col·laboracions. En l’àmbit estatal, el pròxim mes d’abril el **Departament d’Antropologia Social i Cultural de la UNED** reforçarà la línia de treball de ‘Memòria Etnogràfica’, que han impulsat en ‘Salvem les Fotos’ el grup de treball de la Universitat de València de Beatriz Santamarina i Albert Moncusí. Així mateix, l**’Institut de Robòtica de la UV** contribuirà en la digitalització, al mateix temps que treballarà en l’aplicació de la IA per al rescat d’arxius fotogràfics altament danyats.

Arxivat en:

, Patrimoni Cultural

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar